[{"text_idx": "#000000", "text": "Dysgwyr 4 i 11 oed"}, {"text_idx": "#000002", "text": "Mae\u2019r Comin yn dirwedd sy\u2019n cynnal bywyd a gwaith, ac mae wedi\u2019i thrwytho mewn hanes. Fe\u2019i dynodwyd yn Dirwedd Hanesyddol gan Cadw am fod y tir yn dangos olion defnydd a gweithgaredd parhaus o gynhanes i\u2019r gorffennol diweddar."}, {"text_idx": "#000003", "text": "Gan fesur 3000ha, mae\u2019r tir eang hwn yn chwarae\u2019i ran yn y cylchoedd dw\u0302r a charbon sy\u2019n trefnu ac yn cefnogi ein bywydau bob dydd yn lleol, yn genedlaethol ac yn rhyngwladol."}, {"text_idx": "#000004", "text": "Mae\u2019r Comin yn golygu cymaint i gynifer o bobl. I rai, mae\u2019n ardal i bori anifeiliaid; i eraill, mae\u2019n fan agored ar gyfer iechyd a lles. Mae rhai yn mwynhau\u2019r asedau bioamrywiol a hanesyddol cyfoethog, tra bod eraill efallai\u2019n ei fwynhau fel ffordd hardd o deithio i\u2019r gwaith."}, {"text_idx": "#000005", "text": "Beth bynnag fo\u2019ch angerdd, mae yna edau gyffredin \u2013 mae hon yn dirwedd sy\u2019n clymu\u2019r ardal leol ynghyd."}, {"text_idx": "#000006", "text": "Er bod y Comin wedi\u2019i wreiddio mewn canrifoedd o hanes, mae\u2019r un mor berthnasol i lawer o\u2019r sialensiau sy\u2019n ein hwynebu yn yr unfed ganrif ar hugain \u2013 cynaliadwyedd yr economi gwledig, ansawdd a diogelwch bwyd, llesiant corfforol a meddyliol, rheoli llifogydd, bioamrywiaeth a newid hinsawdd."}]